אכילת דג עם חלב

אכילת דג עם חלב היא נושא לדיון הלכתי. למספר פוסקים (בעיקר ספרדים) הדבר אסור, ולמספר פוסקים (בעיקר אשכנזים) הדבר מותר.

מקור האיסור 
רבי יוסף קארו בספרו בית יוסף כותב שאין לאכול דגים בחלב מפני הסכנה.

הרמ"א בספרו דרכי משה כתב על דברי הבית יוסף שלא ראה מימיו שנוהגים כן, וכנראה כוונת הבית יוסף הייתה לאיסור אכילת דג עם בשר: .

כמו כן לדעת רבי דוד הלוי סגל מדובר בטעות סופר בדברי הבית יוסף, מספר פוסקים הסכימו איתו ביניהם החיד"א.

טעם האיסור 
יש מהאחרונים הסבורים שסיבת האיסור היא מטעם שאכילת דג עם חלב הוא סכנה. כך למשל מביא הפתחי תשובה את דברי רבינו בחיי שכותב בפירושו לתורה שהדבר מסוכן לבריאות.

בשו"ת חינוך בית יהודה כתב בשם מהר"ם מקראקא שלדעת רופאים מומחים ששאל, אכילת דג עם חלב מסוכנת לבריאות, ועל כן פסק שאסור לאוכלם יחד, מספר פוסקים נוספים כתבו אף הם שלדעת רופאים ששאלו, הדבר מסוכן.

בהקשר לכך כתב רבי יצחק למפרונטי שאף הוא שאל על כך רופאים, שטענו בפניו שאין בדבר כל סכנה, אך הוא סבור שבכל זאת יש לאסור את אכילתם יחד, מפני "שהדבר יצא מפי המלך הוא מרן הבית יוסף".

בשו"ת בית דוד כתב שטעם האיסור הוא שהדבר נחשב כמו אכילת דג עם בשר, מכיוון שהחלב יוצא מהפרה ודינו כבשרה.{{הערה|''בית דוד, יורה דעה סימן לג}}

 המתירים 
מנגד, הפרישה ופוסקים אחרים כתבו להתיר אכילת דגים בחלב והוכיחו כן מגמרא מחולין: .

הרב יהודה לנדא כתב שדברי הבית יוסף נאמרו על פי הוראת הרופאים בימיו, והדבר נתון להחלטת הרופאים, כך פסק גם הרב אליעזר מלמד.

 חומרות נוספות 
יש שכתבו להחמיר אף ליטול ידיים ולהדיח את הפה בין דגים לחלב. יש שכתבו שהדבר לא עוזר מכיוון שאיסור העירוב הוא במערכת העיכול ולא בפה או בידיים.

המנהג כיום
בקרב רוב הספרדים המנהג להחמיר באכילת דג עם חלב כדברי הבית יוסף, ואילו האשכנזים ברובם אינם מחמירים בזה, הרב שלום משאש סבר שהדבר מותר גם לספרדים.

כמו כן ישנם חסידויות מעטות שמקפידים על אכילת דגים עם חלב.

הרב בן ציון אבא שאול כתב שאין לתמוה כיצד ייתכן שדבר יהיה אסור משום סכנה לעדה אחת ולעדה שנייה אינו מסוכן, משום שמאחר והרמ"א פסק שאין איסור באכילתם, שוב אין סכנה לאשכנזים.

סוגי מאכל שונים
דגים המטוגנים בחמאה
בשו"ת חינוך בית יהודה כתב בשם רופאים שאין בעיה לאכול דגים מטוגנים בחמאה, כך כתב גם הרב עבדאללה סומך והוסיף שכך המנהג, הרב יוסף חיים מבגדאד טען שמדברי הבית יוסף לא משמע שיש חילוק בעניין, הרב עובדיה יוסף פסק שניתן להקל ולאכול דגים המטוגנים בחמאה.

יוגורט וג'לטין דגים
מספר יוגורטים מיוצרים עם ג'לטין דגים, בעקבות כך יש שרצו לאסור לאכולם לספרדים, יש שהתירו משום ביטול בשישים, יש שהתירו מפני שהג'לטין עובד ולא נחשב לדג, ויש שאסרו.

 ראו גם 
 אכילת דג עם בשר
 בשר וחלב

 לקריאה נוספת 
 הרב עובדיה יוסף, יחוה דעת''', חלק ו סימן מח

הערות שוליים

אכילה ושתייה ביהדות
כשרות
דגים בתרבות
אכילת דגים